b'\n_START_ARTICLE_\nMatej Hubad\n_START_SECTION_\n\xc5\xbdivljenje\n_START_PARAGRAPH_\nGimnazijo je obiskoval na Ptuju in v Ljubljani, v Gradcu je \xc5\xa1tudiral pravo. Kasneje je na dunajskem konservatoriju \xc5\xa1tudiral harmonijo in kontrapunkt pri Antonu Brucknerju, sicer pa \xc5\xa1e orgle, klavir in solopetje._NEWLINE_V Ljubljani je bil od leta 1891 zaposlen kot umetni\xc5\xa1ki vodja Glasbene matice, kasneje pa glasbene \xc5\xa1ole iste ustanove in iz nje posledi\xc4\x8dno nastalega konservatorija. (Konservatorij Glasbene matice je kasneje postal Akademija za glasbo v Ljubljani). Kot pedagog GM je vzgojil ve\xc4\x8dino opernih pevcev, delujo\xc4\x8dih pred in po prvi svetovni vojni (npr. Julij Betetto, Josip Kri\xc5\xbeaj, Pavla Lov\xc5\xa1e, Josip Rijavec ...)._NEWLINE_Njegov sin je bil slovenski dirigent Samo Hubad.'